दर्जनों बेगुनाह लोगों का भीषण नरसंहार - ओबामा\nराष्ट्रपति बराक ओबामा ने गोलीबारी की इस घटना को "दर्जनों बेगुनाह लोगों का भीषण नरसंहार" करार दिया है. व्हाइट हाउस से जारी एक बयान में उन्होंने कहा कि शूटिंग की ये घटना चरमपंथ की कार्रवाई है, नफ़रत की कार्रवाई है. उन्होंने कहा कि अभी तक हत्यारे के मंसूबे के बारे में साफ़ तौर पर किसी नतीजे पर नहीं पहुंचा जा सका है.

शहर के मेयर बडी डायर ने बताया कि फ़्लोरिडा में इमरजेंसी लागू कर दी गई है.

ये गोलीबारी शहर में पुरूष समलैंगिकों के एक क्लब 'पल्स' में हुई.

ऑरलैंडो के मेयर के अनुसार गोलीबारी में 50 लोगों की मौत हुई है और 50 से ज़्यादा लोग अस्पताल में भर्ती कराए गए हैं.

समाप्त

पुलिस के मुताबिक हमलावर की नाइट क्लब के अंदर मौत हो गई है. पुलिस के अनुसार हमलावर के पास एक असॉल्ट राइफल और एक हैंडगन थी.

हमलावर ने कुछ लोगों को बंधक भी बना लिया था. पुलिस के मुताबिक हमलावर का नाम उमर मतीन है जो अमरीकी नागरिक है.

 अमरीकी टीवी नेटवर्क एनबीसी न्यूज़ के मुताबिक़ मतीन ने गोलीबारी से पहले इमरजेंसी हेल्पलाइन को फ़ोन किया था और इस्लामिक स्टेट जुड़े होने की बात कही थी.

 एफ़बीआई ने पुष्टि की है कि उमर मतीन ने हमले से पहले इमरजेंसी नंबर 919 पर कॉल किया था और इस्लामिक स्टेट नामक चरमपंथी संगठन के बारे में बात की थी.

एजेंसी ने ये भी कहा है कि पिछले तीन साल में एफ़बीआई ने संभावित चरमपंथी संपर्क को लेकर तीन बार मतीन का इंटरव्यू किया था.

एफ़बीआई एजेंट रोनाल्ड हॉपर ने कहा कि एजेंसी को पहली बार मतीन के बारे में साल 2013 में पता चला था जब उन्होंने अपने सहकर्मियों के ख़िलाफ़ भड़काई बयान दिया था और चरमपंथियों के साथ संबंध होने का दावा किया था.

उन्होंने बताया कि उसके बाद मामले की पूरी तहकीक़ात की गई थी लेकिन बाद में केस को बंद कर दिया गया था.

हाल के अमरीकी इतिहास में सामूहिक गोलीबारी की ये सबसे दर्दनाक घटना है. फ़्लोरिडा गवर्नर रिक स्कॉट ने कहा कि ये "साफ़तौर पर चरमपंथी कार्रवाई है".

अधिकारियों का कहना है कि ये हत्याएं किसी विचारधारा से प्रेरित हो सकती हैं, हालांकि इस बात के अभी तक प्रमाण नहीं मिले हैं कि बंदूकधारी उमर मतीन किसी निश्चित समूह से जुड़ा हुआ था.

मतीन के पिता मीर सादिक़ ने एनबीसी न्यूज़ को बताया कि इस घटना का धर्म से कोई संबंध नहीं है, लेकिन हो सकता है कि मयामी में एक समलैंगिक जोड़े को चुंबन लेता देख हमलावर गुस्से में आ गया...\n\ntl;डॉ:
अमरीकी राज्य फ़्लोरिडा के ऑरलैंडो शहर में एक नाइट क्लब में शनिवार को हुई गोलीबारी में मरने वालों की संख्या बढ़कर 50 हो गई है.